Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 696/12/8811	Trebišov, 30.11.2012
EEČ : 2-69-463-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Peňažná suma určená na všeobecne prospešné účely: 35,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 17,50 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom odd.XXXXX
	Dňa 30.09.2012 v čase o 14.00 h sa dopustil krádeže 35 litrov benzolu z odstavených železničných cisternových vozňov v žst. XXXXX, a to tým spôsobom, že vyskrutkoval matice z výpustných ventilov a z cisterny odčerpal do pripravených kanistrov uvedený benzol, po tom, čo opustil obvod ŽSR a odcudzený benzol naložil do odstaveného motorového vozidla zn. XXXXX bol hliadkou Oddelenia XXXXX na štátnej ceste medzi obcami XXXXX zastavený a kontrolovaný, následne bol hliadkou predvedený na Oddelenie XXXXX za účelom podania vysvetlenia, odcudzený benzol mu bol zaistený v zmysle Zákona o Policajnom zbore č. 171/93 Z. z. a vrátený poškodenej organizácii, čím takto krádežou spôsobil škodu pre spoločnosť XXXXX vo výške 16,80 €, pričom následnou lustráciou bolo zistené, že bol za obdobný čin v predchádzajúcich dvanástich mesiacoch postihnutý, a to v blokovom konaní vo výške 30,- €, ktorú uložil policajt XXXXX dňa 01.05.2012, číslo bloku XXXXX, pričom toto rozhodnutie nadobudlo právoplatnosť dňa 01.05.2012.

Odôvodnenie: 
Uznesením povereného policajta XXXXX sp. zn. XXXXX z 30.09.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia. 

Dňa 05.10.2012 bol prokurátorom Okresnej prokuratúry v Trebišove daný pokyn mediačnému úradníkovi Okresného súdu v Trebišove na vykonanie mediácie podľa § 3 ods. 2 Zákona č. 550/2003 Z. z. o probačných a mediačných úradníkoch a o zmene a doplnení niektorých zákonov. 

V rámci mediačného konania sa uskutočnila na Okresnom súde v Trebišove dňa 25.10.2012 mediácia za prítomnosti obvineného a zástupcu poškodenej strany, kde obvinený, ako aj zástupca poškodenej strany dali súhlas k mediácii a obvinený XXXXX uviedol, že súhlasí so zmierom a  vyhlásil, že spáchal skutok, pre ktorý je stíhaný, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo zástupcom poškodenej strany vyhlásené, že od obv. XXXXX si spoločnosť XXXXX XXXXX nenárokuje žiadnu škodu, a to teraz ani v budúcnosti, nakoľko veci, ktoré boli obvineným odcudzené, boli vrátené.

Zástupca poškodenej strany prehlásil, že súhlasí so zmierom a vyhlásil, že jeho nároky v predmetnej veci sú plne uspokojené, nakoľko odcudzené veci boli vrátené.
 
Dňa 29.10.2012 zložil obvinený XXXXX na účet Krajskej prokuratúry v Košiciach peňažnú sumu v celkovej výške 35,- € určenú na všeobecne prospešné účely a súčasne časť tejto sumy, teda 50%, čo tvorí sumu 17,50 € žiadal poukázať štátu  na peňažnú pomoc poškodeným podľa osobitného predpisu a 50%, t. j. 17,50 € žiadal poukázať XXXXX

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, veci boli poškodenej strane vrátené a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery prokurátor považoval takýto spôsob rozhodnutia za dostačujúci a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby bolo 50% zo sumy zloženej na všeobecne prospešné účely, teda 17,50 € poukázaných na účet XXXXX

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor